তাঁর দল লিগ জিতছে। আবেগে ভেসে গিয়েছিলেন তিনি। কিন্তু সেই আবেগ প্রকাশ করতে গিয়ে এমন মন্তব্য করে বসলেন মোহানবাগান সভাপতি টুটু বসু, তা নিয়েই বিতর্ক শুরু হয়ে গিয়েছে। সোশ্যাল মিডিয়ায় ছেয়ে গিয়েছে সেই ভিডিও ক্লিপিং। লাইভ টেলিকাস্টের মাঝে বিরতিতে সেই চ্যানেলের সাংবাদিকের প্রশ্নের উত্তরে টুটু বসুর মন্তব্য ছিল, সাত বার মেয়ে হওয়ার পর ছেলে হলে যেমন লাগে, তেমনই লাগছে তাঁর। আর এই মন্তব্যকে ঘিরেই জলঘোলা শুরু হয়ে গিয়েছে ফুটবল মহলে।